Täitsa pekkis saade

Täitsa pekkis saade on taskuhääling, milles räägitakse inimestega nende elust ning asjadest, mis lähevad pekki. Samuti räägitakse sellest, miks ja kuidas asjad niimoodi lähevad ning kuidas kõigest sellest võitjana välja tulla.Podcast.ee.  Täitsa pekkis saade. https://podcast.ee/show/taitsa-pekkis-saade/  Saate külalisteks on olnud tuntud ja vähem tuntud inimesed.Tamm, C. L. (2020, 27. juuli) “Täitsa pekkis!” Tõusuteel tuhiseva netisaate juhid teavad: kõigil lähebki pekki, aga sellest saab võitjana välja tulla! Õhtuleht https://www.ohtuleht.ee/elu/1007781/taitsa-pekkis-tousuteel-tuhiseva-netisaate-juhid-teavad-koigil-lahebki-pekki-aga-sellest-saab-voitjana-valja-tulla  Saates on külas käinud näiteks Kristjan Jõekalda, Peeter Rebane, Inga Lunge, Brigitte Susanne Hunt, Kairi Killing, Ants Rootslane, Sandra Vabarna, Jüri Pootsmann, Andrei Zevakin, Liina Ariadne Pedanik, Mardo Männimägi, Tom Olaf Urb, Mariann Treimann ja paljud teised.Spotify.  Täitsa pekkis saade. https://open.spotify.com/show/5xXMCSz7smavyCo8LD6WV0  Saadet juhivad Katrin Hinrikus-Karu ja Mihkel Vetemaa. Lisaks neile kuuluvad “ Täitsa pekkis saate” meeskonda Egert Karu ja Kaido Kubri. Täitsa pekkis saade. https://www.taitsapekkis.ee/

2021. aastal valiti taskuhääling aasta podcast’iks. Keskmiselt on ühel episoodil 10 000 kuulamist ning ühes kuus on saatel statistika järgi üle 100 000 kuulamise ning 50 000 kuulajat. Samuti figureerib taskuhääling podcastid.ee esikümne nimekirjas.Podcast.ee. TOP10 podcastid. https://podcast.ee/top-10-podcastid/

Saatel on ka kinnine Patreoni keskkond “La familia”, mis sisaldab saateid Kadri Hinrikus-Karu, Mihkel Vetemaa ja Egert Karu eraelust, tööst ning paljust muust.

 Kuidas sai alguse 
"Täitsa pekkis saade" panid alguse 2018. aasta suvel Katrin Hinrikus, Mihkel Vetemaa ja Egert Karu. Nagu ütles Mihkel Vetemaa: “Meil on nii palju asju pekki läinud ja sellest inspireerituna tahtsime teada, kas me oleme ainsad, kellel on nii raske”. Esimene saade ilmus 10. septembril 2018 (“#0 Katrin ja Mihkel - Miks me alustasime?”).Google Podcast.  Täitsa pekkis saade. https://podcasts.google.com/feed/aHR0cHM6Ly9mZWVkcy5idXp6c3Byb3V0LmNvbS8zNzcwMzYucnNz 

 Milline naine ja Milline mees 
Taskuhäälingu alla kuuluvad lisaks teemataskuhäälingud “Täitsa pekkis, milline naine” ja “Täitsa pekkis, milline mees”. Taskuhäälingud räägivad mõlemad vastavalt saatele kas naistele või meestele olulistest teemadest ning meheks ja naiseks olemisest.

Saatesarjas “Milline naine” on külalised olnud näiteks Berit Joosep, Carolin Ligi, Dali Karat. Taskuhäälingu “Milline naine” saatejuht on Katrin Hinrikus-Karu. 

Saates „Milline mees” on külalised olnud näiteks Palbo Vernik, Margus Vaher, Rauno Kutti, Kristjan Õunamägi. Taskuhääling “Milline mees” saatejuht on Kaido Kubri.

 Transformatsiooni festival 
Lisaks saadetele on taskuhäälingu meeskond korraldanud 5 “Täitsa pekkis transformatsiooni festivali”, mis on täidetud sisukate vestluste, inspireerivate esinejate ning praktiliste harjutustega. 

Transformatsiooni festival 4.0 oli üks “ Täitsa pekkis saate” meeskonna poolt korraldatud virtuaalfestival, mis keskendus peamiselt suhetele ja eneseteadlikkusele. Festivalil toimusid praktilised harjutused ning sai kuulata 18 esinejat, kes jagasid  lugusid, kogemusi ja nippe. ( Täitsa pekkis saade, s.a; Täitsa pekkis, 2022)Täitsa pekkis. (2022, 6. aprill). Transformatsiooni festival 4.0 - Teadliku armastuse paradiis [Video]. YouTube. https://www.youtube.com/watch?v=1-s0_xy_RCw 

 Viited 

Kategooria:Taskuhääling
Kategooria:Eesti raadiosaated
Kategooria:Eesti meedia